
Arvamuse andmine maaüksuse

riigi omandisse jätmiseks

(Puhangu tn 4)

1. Asjaolud  ja  menetluse  käik

Maa-amet esitas Narva Linnavalitsusele 18.06.2019.a. kirjaga nr 6-7/19/10275 (dokumendiregistris nr 1-12.3/6791) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek AT1504070024).

Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike 1 punkti 8 alusel maareservina.

Maaüksusele on määratud koha-aadress Puhangu tn 4 Narva Linnavalitsuse 03.06.2015 korraldusega nr 589-k. 
05.07.2019 krundi ülevaatuse käigus tuvastati maaüksusel aluspinnasega kohtkindlalt  ühendamata kasvuhoone.  Ehitis on kasutusel, püstitatud õigusliku aluseta, praegune valdaja on Päikese tn 9 (51104:002:0079) maaüksuse omanik. 

Puhangu tn 4 maaüksuse kohta puuduvad taotlused teistelt isikutelt, kes sooviksid omandada antud maa-ala tagastamise või ostueesõigusega erastamise korras.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Nõustuda Narva linnas asuva Puhangu tn 4 (piiriettepanek AT1504070024, ligikaudne pindala 660 m2) maaüksuse riigi omandisse jätmisega;

3.2. Määrata  Puhangu tn 4 maaüksusele sihtotstarbeks sihtotstarbeta maa (012; S).

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

